钦定古今图书集成/明伦汇编/氏族典/第326卷 > 《廖用贤尚友录》 > 游明根
## 钦定古今图书集成/明伦汇编/氏族典/第326卷 > 《廖用贤尚友录》 > 游明根

按《魏书游明根传》，“明根字志远，广平任人也。祖鱓，慕
容熙乐浪太守。父幼，冯跋假广平太守。和龙平，明根
乃得归乡里。游雅称荐之，世祖擢为中书学生。性贞
慎寡欲，综习经典。高祖践祚，迁都曹主书，赐爵安乐
男，宁远将军。显祖初，出为东青州刺史，迁散骑常侍、
平东将军、都督兖州诸军事、瑕丘镇将。寻就拜东兖”
州刺史，改爵新泰侯。为政清平，新民乐附。高祖初，入
为给事中，迁仪曹长。后王师南讨，参谋军计。还都，正
尚书，迁大鸿胪卿。河南王干师随例，降侯为伯。又参
定律令，屡进谠言。明根以年逾七十，表求致仕。太和
二十三年，卒于家，谥靖侯。明根历官内外五十馀年，
处身以仁和，接物以礼让，时论贵之。